TÁJÉKOZTATÓ A JELÖLTAJÁNLÁSRÓL

Jelöltet ajánlani az ajánlószelvény kitöltésével és átadásával lehet.

A jelöltajánlás a választópolgár szabad elhatározásán alapul, arra senki nem kötelezhető. A választópolgár csak egy jelöltet ajánlhat. Aki több jelöltet ajánlott vagy aki ugyanazt a jelöltet többször ajánlotta, annak valamennyi ajánlása érvénytelen.

A választópolgár úgy ajánlhat jelöltet, hogy az ajánlószelvényre rávezeti családi és utónevét, lakóhelyét, személyi azonosítóját (személyi szám), az ajánlott jelölt nevét, valamint a jelöltet állító párt nevét (közös jelölt esetén valamennyi párt nevét). Az ajánlószelvényt az ajánló választópolgárnak alá kell írnia.

"Az ajánlásért az ajánlónak vagy rá tekintettel másnak előnyt adni vagy ígérni, valamint az ajánlásért előnyt kérni, illetőleg előnyt vagy annak ígéretét elfogadni tilos.”
[A választási eljárásról szóló 1997. évi C. törvény 48. § (3) bekezdés]

Az ajánlószelvény elvesztése, megsemmisülése esetén újat a jegyzőtől lehet igényelni.

Választási Iroda